Aasulv Olsen Bryggesaa
Store norske leksikon,Historie,Norsk og nordisk historie,Norges historie,Norges historie fra 1884 til 1940
Aasulv Olsen Bryggesaa var lærar, leiande Venstre-politikar og kyrkjeminister. Han var med og omarbeidde Grunnlova i 1905, arbeidde for røysterett for kvinner og for skiping av landsgymnas.
Bakgrunn Aasulv Olsen Bryggesaa var fødd i Hægebostad i Vest-Agder (no Agder). Han tok lærareksamen ved seminaret i Holt i tidlegare Aust-Agder i 1877, tok over slektsgarden Eiken i Hægebostad i 1878 og var lærar i heimbygda i 1878–1884. Politisk karriere Bryggesaa sat i heradsstyret frå 1884, var ordførar frå 1889, skulestyreformann frå 1890 og hadde elles ymse kommunale og fylkeskommunale verv. Han var vararepresentant til Stortinget i 1895–1900, stortingsrepresentant for Venstre i 1900–1915 og var kyrkje- og undervisningsminister i 1913–1915 i Gunnar Knudsens andre regjering.Bryggesaa var målmann og ein av «lærarpolitikarane». På Stortinget vart han ein autoritet i konstitusjonelle og forvaltningsmessige spørsmål, og han vart ein av dei fremste Venstre-politikarene i åra etter 1900. Han var ein hovudmann i omarbeidinga av Grunnlova etter oppløysinga av unionen med Sverige i 1905, var ein førar i saka om statsrettsleg røysterett for kvinner i 1907 og ein av Venstre sine leiande talsmenn i striden om konsesjonslovene i 1911.Som kyrkjeminister var han mellom dei som stod statsministeren nærast. I 1913 gjekk han inn for å avskaffe ordensvesenet, kongens tildelingar av ordenar for særskild innsats for samfunnet. Framlegget fekk fleirtal, men ikkje stort nok etter Grunnlova. Same året sytte han for at Menighetsfakultetet fekk eksamensrett. Det var i hans statsrådstid ein byrja skipe dei første landsgymnasa. Les meir i Store norske leksikon Aasulv O Bryggesaa i Norsk biografisk leksikon norsk historie frå 1815 til 1905 unionsoppløsinga i 1905 Noregs historie frå 1905 til 1939 Litteratur Anna Caspari Agerholt: Den norske kvinnebevegelses historie. Oslo 1973  Korte træk av koncessionssakens historie. Av Aa. Bryggesaa. Utgit av Norges Venstreforening. Kristiania 1912  Vinstre og skulen. Av statsraad Bryggesaa. Norges Venstreforenings skrifter nr. 12. 1915. Kristiania 1915 A.O. Eftestøl: «Aasulv Bryggesaa». Norsk Aarbok 1922. Bergen 1922 Reidun Høydal: «Upp og fram! Landsgymnaset vert til». I Gudleiv Forr og Helge Vold (red.): Landsgymnaset. Oslo 2007 Eva Kolstad (red.): Utsnitt av lovforslag, komité-innstillinger og debatter i Stortinget om Stemmerett for kvinner. 17. mai 1914–11. juni 1913. Oslo 1963 Tallak Lindstøl: Stortinget og statsraadet 1814–1914. Bd. I, del I. Kristiania 1914 Rune Slagstad: De nasjonale strateger. Oslo 2001